text: Ishockeyprofiler forlader SønderjyskE
  15 maj 2014 kl. 04.13
  SønderjyskE Ishockey siger farvel og tak til de to udenlandske profiler Alfie Michaud og Daryl Andrews.
  De to udenlandsprofiler Alfie Michaud og Daryl Andrews har spillet henholdsvis fem og otte sæsoner i den lyseblå trøje. Klubbens direktør er ked af at miste spillerne.
  - Det siger sig selv, at Alfie Michaud og Daryl Andrews, på hver deres område, har leveret en fantastisk indsats i SønderjyskE, siger administrerende direktør i SønderjyskE, Klaus Rasmussen i en pressemeddelelse.
  De to udlændinge er dog langt fra de eneste, der forlader klubben. SønderjyskE Ishockey har valgt ikke at forlænge kontrakterne med angriberne Jason Walters og Brent Walton. Klubben siger også farvel til den talentfulde målmand, Thomas Lillie, der fortsætter ishockeykarrieren hos svenske Växjö Lakers´ U20 mandskab.
  